biswa921/orwiki-latest-pages-articles-raw huggingface dataset:
ଲଳିତା ବାବର

thumb
ଲଳିତା ବାବର ,  (ଜନ୍ମ ୩ ଜୁନ ୧୦\୯୮୯ ) ଜଣେ  ଦୂରଗାମୀ ଦଉଡାଳି ।     ମହାରାଷ୍ଟ୍ର ଡ଼ାଜ୍ୟର ଏକ ମଫସଲ ଗ୍ରାମରେ ହେଇଥିଲା । ତାଙ୍କର ମୁଖ୍ୟ ଇଭେଣ୍ଟ ୩୦୦୦  ମିଟର ସ୍ତିପଳଚେଜ ରହିଥିଲା ଓ ସେ ସେହି ଦୌଡରେ ଜାତୀୟ ରେକର୍ଡ ମଧ୍ୟ କରିଛନ୍ତି । ଏହା ସହ ସେ ବର୍ତ୍ତମାନ ଏସିଯା ଚମ୍ପିୟାନ ମଧ୍ୟ ରହିଛନ୍ତି । ସେ ୨୦୧୬ ମସିହାରୁ ଭାରତୟା ରେଭେଣ୍ୟୁ ଭିଭାଗରେ କାର୍ଯ୍ୟ କରୁଥିବା ଡାଃ ସନଦୀପ ଦିନକର ଭୋସଲେଙ୍କ ବିଭାହ କରିବାକୁ ପ୍ରତିବଦ୍ଧ । 

ବାବରଙ୍କୁ ଭାରତୀୟ ଚମ୍ବର ଅଫ କମର୍ସ  ଓ ଭାରତର ଯୁବ କଲ୍ୟାଣ ବିଭାଗ ତରଫରୁ ୨୦୧୫ ବର୍ଷ ପାଇଁ ଶ୍ରେଷ୍ଠ କ୍ରୀଡ଼ାବିଡ ଭାବରେ ପୁରସ୍କୃତ କରାଯାଇଥିଲା । ୨୦୧୬ ମସିହାରେ ତାଙ୍କୁ ଭାରତ ସରକାର ସମ୍ମାନଜନକ ଅର୍ଜୁନ ପୁରସ୍କାର ପ୍ରଦାନ କରିଥିଲେ । 

 ପ୍ରାରମ୍ଭିକ ଜୀବନୀ 
ଜୁନ ୨ ତାରଖ ୧୯୮୯ ମସିହାରେ ସେ ଭାରତୀୟ ରାଜ୍ୟ ସତାରା ଜିଲ୍ଲାରେ ମୋହୀ ନାମକ ଗ୍ରାମରେ ଜନ୍ମ ଗ୍ରହଣ କରିଥିଲେ । ତାଙ୍କର ପରିବାର କୃଶକ ଥିଲେ । ତାଙ୍କ ଅଞ୍ଚଳ ସର୍ବଦା ମରୁଡିଦ୍ୱାରା ଗ୍ରସ୍ତ ହେଇଥାଏ । .

ତେବେ ନିପାତ ମଫସଲରେ ଥିଲେ ମଧ୍ୟ ସେ ଖୁବ ସାନ ବେଳରେ ଲାମ୍ବା ଦୁରତ୍ୱ ଦୌଡ ଅଭ୍ୟାସ କରିଥିଲେ ଓ ଜାତୀୟ ଦୃଷ୍ଟି ଆକର୍ଷଣ କାଲେ ଯେତେବେଳେ ସେ ପୁନେଠାରେ ହେଇଥିବା ୨୦ ବର୍ଷରୁ କମ ମହିଳା ଜାତୀୟା ଚମ୍ପିୟାନଶିପରେ ସ୍ୱର୍ଣ୍ଣ ପଦକ ଜିତିପାରିଥିଲେ । ବର୍ତ୍ତମାନ ଦିଲ୍ଲୀସ୍ଥିତ " ମେଡାଲ ହଂତ କମ୍ପାନୀ" ନାମକ ଏକ ପ୍ରତିଷ୍ଠାନର ସହାୟତାରେ ତାଙ୍କର ଖେଳ ଓ ତାଲିମ ଜାରି ରଖିଛନ୍ତି । 

 କ୍ରୀଡ଼ା ଅବସାନ 
ବାବର ପ୍ରଥମେ ଦୂରଗାମୀ ଦୌଡରେ ଭାଗ ନେଇ ମାରାଥନରେ  ଭାଗ ନାଉଥିଲେ । ସେ ମୁମ୍ବାଇ ମାରାଥନ କ୍ରମାଦାତା ୩ ବର୍ଷ ଧରି ଜିତି ଥିଲେ । ଏସିଆନ ଗେମ ଓ କମନୱେଲ୍‌ଥ ଆଦିରେ ବେଶୀ ଇଭେଣ୍ଟରେ ସୁଯୋଗ ପାଇବାକୁ ୩୦୦୦ ମିଟର ମହିଳା ସ୍ତିପାଳଚେଜରେ ଭାଗ ନେଇ ୨୦୧୪ ଦକ୍ଷିଣ କୋରିଆରେ ହେଇଥିବା ଏସୀୟ କ୍ରୀଡ଼ାରେ ବ୍ରୋଞ୍ଜ ହାସଲ କରିଥିଲେ ।ଏହି କ୍ରୀଡ଼ା ସମୟରେ ଭାରତର ଜାତୀୟ ରେକର୍ଡକୁ ମଧ୍ୟ ଅତିକ୍ରମ କରିଥିଲେ । ସେହି କ୍ରୀଡ଼ାରେ ସେ ପରେ ସ୍ୱର୍ଣ୍ଣ ଜିତିଥିବା ବାହରେନର ରୂଥ ଜବେତଙ୍କୁ ପରେ ଅଜଜ୍ଞା ଘୋଷିତ ହେବା ପରେ ତାଙ୍କୁ ରୌପ୍ୟ ମିଳିଥିଲା । 

୨୦୧୫ ମସିହା ଏସିଆନ ଚମାପିଅନଶିପରେ ସେ ସ୍ୱରନା ପଦକ ହାସଲ କରିଥିଲେ । ଏଥିରେ ସେ ନିଜର ଜାତୀୟ ରେକର୍ଡକୁ ଅଉଣୀ ଅତିକ୍ରମ କରିଥିଲେ । ସେ ତାଙ୍କ ଏଭେଣ୍ଟ ୩୦୦୦ ମିଟର ଷ୍ଟିପାଳଚାଜ ଚାଡା ମରାଥନ ପାଇଁ ମଧ୍ୟ ଯୋଗ୍ୟତା ହାସଲ କରିଯଜିଲେ । ୨୦୧୫ ବିଶ୍ୱ ଚମ୍ପିୟାନ ଶିପରେ ସେ ଷ୍ଟିପଲଚାଜରେ ଫାଇନାଲ ପାଇଁ ଯୋଗ୍ୟତା ଅର୍ଜନ କରିଥିଲେ । Women's 3000 metres steeplechase results

ଫେଡେରେସନ କପରେ ସେ ଭାରତରେ ପୁନର୍ବାର ଜାତୀୟ ରେକର୍ଡ ଭଙ୍ଗ କରିଥିଲେ । ଋଓ ଅଲିମ୍ପିକ ପାଇଁ ଯୋଗ୍ୟତା ହାସଲ କରି ସେ ସେଥିରେ ୧୦ ମ ସ୍ଥାନ ପାଇଥିଲେ ଓ ଫାଇନାଲ ଦଉଡାରେ ସାମିଲ ହେବାରେ ସେ ୩୨ ବର୍ଷଘା ପରେ ପ୍ରଥମ ଭାରତୀୟ ମହିଳା ଥିଲେ । 

 ପୁରସ୍କାର 
ତାଙ୍କୁ ୨୦୧୫ ମସିହାର ଶ୍ରେଷ୍ଠ କ୍ରୀଡ଼ା ମହିଳା ସହ ୨୦୧୬ ମସିହାରେ ଅର୍ଜୁନ ପୁରସ୍କାର ପ୍ରାପ୍ତ ହେଇଥିଲା । 

 ଆଧାର  

 ବାହାର ଲିଙ୍କ 
 IAAF
ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳ
ଗୀତା ଦାଶ

ଗୀତା ଦାଶ ଜଣେ ଓଡ଼ିଆ ଗାୟିକା । ସେ ଉଭୟ ମଞ୍ଚ ଓ ପ୍ରଚ୍ଛଦପଟ୍ଟ ଗୀତ ଗାଆନ୍ତି । ସେ ଏପର୍ଯ୍ୟନ୍ତ ୨୦୦ରୁ ଅଧିକ ଓଡ଼ିଆ ଗୀତ ଗାଇଛନ୍ତି । ହଜାରରୁ ଅଧିକ ମଞ୍ଚରେ ସେ ପରିବେଷଣ କରିଛନ୍ତି । ଓଡ଼ିଆ ଗୀତ ସହ ସେ ମଧ୍ୟ ବଙ୍ଗଳା ଚଳଚ୍ଚିତ୍ର, ହିନ୍ଦୀ ଧାରାବାହିକ, ଏବଂ ଡ଼ିଡ଼ି ମେଟ୍ରୋ ଦିଲ୍ଲୀରେ ସଂଗୀତ ପରିବେଷଣ କରିଛନ୍ତି ।
 ଜୀବନୀ 
 ବ୍ୟକ୍ତିଗତ ଜୀବନ 
ଗୀତା ଦାଶଙ୍କର ଜନ୍ମସ୍ଥାନ କଟକ । ତାଙ୍କ ପିତାଙ୍କ ପୌତୃକ ଗ୍ରାମ ନୟାଗଡ଼ ଜିଲ୍ଲାର ବିରାଡ଼ିହି । ତାଙ୍କ ପିତାଙ୍କ ନାମ ଥିଲା ହରିହର ମିଶ୍ର ଓ ମାତାଙ୍କ ନାମ ରତ୍ନମଣୀ ମିଶ୍ର । ତାଙ୍କ ବାପା ଚାହୁଁନଥିଲେ ସେ ଜଣେ ଗାୟିକା ହୁଅନ୍ତୁ । ତାଙ୍କ ମାଙ୍କ ପ୍ରୋତ୍ସାହନ ଯୋଗୁ ସେ ଗାୟିକା ହୋଇପାରିଥିଲେ । ବିବାହ ପରେ ତାଙ୍କ ସ୍ୱାମୀ ପ୍ରଦୀପ କୁମାର ଦାଶଙ୍କର ମଧ୍ୟ ତାଙ୍କ ଗୀତ ଗାଇବା ପାଇଁ ସମର୍ଥନ ଥିଲା । ସେ ନିଜ ସ୍ୱାମୀ ଓ ତିନି ଝିଅଙ୍କ ସହିତ ଭୁବନେଶ୍ୱରରେ ରହନ୍ତି । 
 ସଙ୍ଗୀତ ଜୀବନ 
ଗୀତା ପ୍ରଥମେ ୧୦ ବର୍ଷ ବୟସରେ ସମ୍ବଲପୁର ଆକାଶବାଣୀରୁ ତାଙ୍କ ସଙ୍ଗୀତ ପରିବେଷଣ କରିଥିଲେ । ଗୀତଟି ଥିଲା "ଆଈ ବାଛୁଥିଲା ଖଇ" । କ୍ଷୀରୋଦ ଚନ୍ଦ୍ର ପୋଥାଳ ଏହି ଗୀତଟିକୁ ଲେଖିଥିଲେ । ୧୯୭୭ ମସିହାରେ ଗୀତା ସେତେବେଳର ଲୋକପ୍ରିୟ ମେଲୋଡ଼ି ଦଳ ହବିବ ମେଲୋଡ଼ିରେ ଯୋଗ ଦେଇଥିଲେ । ହବିବ ମେଲୋଡ଼ିରେ ଗୀତ ଗାଇବାପରେ ସେ ଲୋକଲୋଚନକୁ ଆସି ପାରିଥିଲେ ଓ ସଙ୍ଗୀତ ନିର୍ଦ୍ଦେଶକମାନେ ତାଙ୍କୁ ନିଜ ଗୀତରେ କଣ୍ଠଦାନ କରେଇବା ପାଇଁ  ଇଚ୍ଛାପ୍ରକାଶ କରିଥିଲେ । ୧୯୮୧ରେ ସେ ଆକାଶବାଣୀ କଟକରେ ଗାଇଥିଲେ । ୧୯୮୨ରେ ସେ ପ୍ରଥମେ ଛଅମାଣ ଆଠ ଗୁଣ୍ଠ ଚଳଚ୍ଚିତ୍ରରେ ପ୍ରଛଦପଟ ଗାୟିକା ଭାବେ କଣ୍ଠଦାନ କରିଥିଲେ । ଏହାପରେ ସେ ଚଳଚ୍ଚିତ୍ର 'ସାତ କଳସ ଆଠ ଦିଗ'ରେ ନିଜ କଣ୍ଠଦାନ କରିଥିଲେ । ୧୯୮୫ରେ ସେ ଦୂରଦର୍ଶନରେ ନିଜ ସଙ୍ଗୀତ ପରିବେଷଣ କରିଥିଲେ । ଏହାପରେ ସେ ନିଜ ଜୀବନରେ ଆଗକୁ ବଢ଼ିଛନ୍ତି । ପାଞ୍ଚଥର ନିଜ ସଂଗୀତ ପାଇଁ ସେ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । http://www.orissapost.com/epaper/100117/p14.htm 
ସମ୍ମାନ ଓ ପୁରସ୍କାର 
 ରାଜ୍ୟ ସଙ୍ଗୀତ ନାଟକ ଏକାଡ଼େମୀ ପୁରସ୍କାର - ୨୦୧୮ (ସୁଗମ ସଙ୍ଗୀତ)
 ଶ୍ରେଷ୍ଠ ପ୍ରଚ୍ଛଦପଟ୍ଟ ଗାୟିକା (ରାଜ୍ୟ ଚଳଚ୍ଚିତ୍ର ପୁରସ୍କାର) (ଗୃହଲକ୍ଷ୍ମୀ, ଦଇବ ଦଉଡ଼ି, ମୁଁ ତୁମେ ଓ ସେ, ସକଳ ତୀର୍ଥ ତୋ ଚରଣେ, ସତ ମିଛ)
 ଚଳଚ୍ଚିତ୍ର ଜଗତ ଆୱାର୍ଡ଼ 
 ସିନେ ଆୱାର୍ଡ଼ 
ଆଧାର

ଅଧିକ ତଥ୍ୟ
 
ଶ୍ରେଣୀ:ଗାୟକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:ଓଡ଼ିଆ କଥାଚିତ୍ର ଗାୟକ
ଶୃତି ମହାପାତ୍ର

thumb|2022
ଶ୍ରୁତି ମହାପାତ୍ର (ଜନ୍ମ: ୨୯ ସେପ୍ଟେମ୍ବର ୧୯୬୩) ଜଣେ ଭାରତୀୟ ସମାଜସେବୀ । ସେ ଶାରିରୀକ ବିକଳାଙ୍ଗ ଥିବା ବ୍ୟକ୍ତିଙ୍କ ଅଧିକାର ଓ ଅନ୍ତର୍ନିହିତ ଗୁଣର ବିକାଶ ଦିଗରେ କାର୍ଯ୍ୟକରନ୍ତି ଓ ଏହି କାର୍ଯ୍ୟ ପାଇଁ "ସ୍ୱାଭିମାନ" ନାମକ ଏକ ଅଣଲାଭକାରୀ ସଂଗଠନ ଆରମ୍ଭ କରିଥିଲେ । ତାଙ୍କର ଏହି ଉଲ୍ଲେଖନୀୟ ଅବଦାନ ନିମନ୍ତେ ୨୦୨୧ରେ ଭାରତ ସରକାରଙ୍କ କେନ୍ଦ୍ର ମହିଳା ଓ ଶିଶୁକଲ୍ୟାଣ ମନ୍ତ୍ରଣାଳୟ ତାଙ୍କୁ ନାରୀ ଶକ୍ତି ପୁରସ୍କାର ପ୍ରଦାନ କରିଥିଲେ ।

 ଜୀବନୀ 
ଶ୍ରୁତି ମହାପାତ୍ର ଓଡ଼ିଶାର କଟକଠାରେ ୧୯୬୩ ସେପ୍ଟେମ୍ବର ୨୯ରେ ଜନ୍ମଗ୍ରହଣ କରିଥିଲେ ।

 ଶିକ୍ଷା 
୧୯୭୮ରେ ସେ ସ୍ୱର୍ଣ୍ଣପଦକ ସହ ବିଜ୍ଞାନରେ ସ୍ନାତକୋତ୍ତର (ଏମଏସସି) ପାସ କରିଥିଲେ । ପରେ ସେ ଡେଭଲପମେଣ୍ଟାଲ‌ ବାୟୋଲୋଜିରେ ଡକ୍ଟରେଟ କରିଥିଲେ । ୧୯୮୪ ମସିହାରେ ୨୪ବର୍ଷ ବୟସରେ ସେ ସିଭିଲ‌ ସର୍ଭିସ ପରୀକ୍ଷାରେ କୃତକାର୍ଯ୍ୟ ହୋଇଥିଲେ ମଧ୍ୟ ଚାକିରୀରେ ଯୋଗଦାନ ଦେବାର ଅଳ୍ପ ଦିନ ପୂର୍ବରୁ ସେ ଏକ ସଡ଼କ ଦୁର୍ଘଟଣାର ସମ୍ମୁଖୀନ ହୋଇଥିଲେ । ଏହି ଦୁର୍ଘଟଣାରେ ତାଙ୍କର ଦୁଇଟି ଯାକ ଗୋଡ଼ ଅଚଳ ହୋଇଯାଇଥିଲା । ଏହା ଫଳରେ ତାଙ୍କୁ ଚାକିରୀରେ ଯୋଗଦେବା ପାଇଁ ସରକାର ମନା କରିଥିଲେ ।

 ବୃତ୍ତି 
୧୯୮୭ରୁ ୧୯୯୬ ପର୍ଯ୍ୟନ୍ତ ସେ ଓଡ଼ିଶା ସରକାରଙ୍କଦ୍ୱାରା ଆୟୋଜିତ କାର୍ଯ୍ୟକ୍ରମରେ ସିଭିଲ ସର୍ଭିସ ପାଇଁ ପ୍ରସ୍ତୁତ ହେଉଥିବା ବିଦ୍ୟାର୍ଥୀମାନଙ୍କୁ ପ୍ରଶିକ୍ଷଣ ଦେଇଥିଲେ । ଏହି କାର୍ଯ୍ୟକ୍ରମର ଫଳସ୍ୱରୂପ ପ୍ରାୟ ୩୦୦ ଜଣ ବିଦ୍ୟାର୍ଥୀ ସଫଳ ହେବା ସହ ବିଭିନ୍ନ ସରକାରୀ ସଂସ୍ଥା ଓ ଅନୁଷ୍ଠାନରେ ନିଜର ଚାକିରୀ ଜୀବନ ଆରମ୍ଭ କରିଥିଲେ ।

 "ସ୍ୱାଭିମାନ" ଅନୁଷ୍ଠାନର ସ୍ଥାପନା 
ସେ ୨୦୦୧ରେ ସ୍ୱାଭିମାନ ନାମକ ଏକ ଅଣଲାଭକାରୀ ଅନୁଷ୍ଠାନର ପ୍ରତିଷ୍ଠା କରିଥିଲେ । ଏହି ଅନୁଷ୍ଠାନ ଓଡ଼ିଶା ତଥା ଭାରତରେ ଶାରିରୀକ ବିକଳାଙ୍ଗତା ଥିବା ବ୍ୟକ୍ତିମାନଙ୍କ ଅଧିକାର ଓ ବିଭିନ୍ନ ଗୁଣର ବିକାଶ ନିମନ୍ତେ କାର୍ଯ୍ୟ କରେ । ସେ ଏହା ମାଧ୍ୟମରେ ୧୫ ବର୍ଷ ଧରି ଛୋଟ ଛୋଟ ଶାରିରୀକ ବିକଳାଙ୍ଗତା ଥିବା ପିଲାମାନଙ୍କ ଅନ୍ତର୍ନିହିତ ଗୁଣର ବିକାଶ ପାଇଁ "ଅଞ୍ଜଳି" ନାମକ ଏକ କାଯ୍ୟକ୍ରମ ଆୟୋଜନ କରି ଆସୁଛନ୍ତି ।

ସମ୍ମାନ ଓ ପୁରସ୍କାର
୧୯୭୮ରେ ସେ ଉତ୍କଳ ବିଶ୍ୱବିଦ୍ୟାଳୟ ପକ୍ଷରୁ କୃତି ଛାତ୍ରୀ ପୁରସ୍କାର ପାଇଥିଲେ । ୧୯୮୦, ୧୯୮୧ ଏବଂ ୧୯୮୨ ମସିହାରେ ତିନିଥର ସେ ରାଷ୍ଟ୍ରୀୟ ଡିବେଟ‌ ଚାମ୍ପିୟନ‌ ହୋଇଥିଲେ । ୧୯୮୪ ମସିହାରେ ୨୪ବର୍ଷ ବୟସରେ ସେ ସିଭିଲ‌ ସର୍ଭିସ ପରୀକ୍ଷାରେ କୃତକାର୍ଯ୍ୟ ହୋଇଥିଲେ । ସେ ୧୯୯୨ ମସିହାରେ ରାଷ୍ଟ୍ରୀୟ ଯୁବ ବୈଜ୍ଞାନିକ ପୁରସ୍କାର, ୧୯୯୫ରେ "ଓମେନ‌ ଅଫ ଦ ଇୟର‌ ଆଓ୍ବାର୍ଡ", ୨୦୦୧ରେ ରେଡ କ୍ରସ‌ ଆଓ୍ବାର୍ଡ, ୨୦୧୦ରେ ସିଏନଏନ‌ - ଆଇବିଏନ‌ ରିୟଲ‌ ହିରୋ ସମ୍ମାନ, ଏବଂ ୨୦୨୧ରେ ଭାରତ ସରକାରଙ୍କ କେନ୍ଦ୍ର ମହିଳା ଓ ଶିଶୁକଲ୍ୟାଣ ମନ୍ତ୍ରଣାଳୟ  ତରଫରୁ ନାରୀ ଶକ୍ତି ପୁରସ୍କାର ପାଇଥିଲେ ।

ଆଧାର
ଅଶ୍ୱିନୀ ଆକୁଞ୍ଜି

thumb|ଅଶ୍ୱିନୀ ଆକୁଞ୍ଜି
ଅଶ୍ୱିନୀ ଚିଦାନନ୍ଦ ସେତ୍ତି ଆକୁଞ୍ଜି , (ଜନ୍ମ ୭ ଅକ୍ଟୋବର ୧୯୮୭ ) ଜଣେ ଭାରତୀୟ ମହିଳା ଆଥଲେଟ । ସେ ୪୦୦ ମିଟର ଦୌଡ ରେ ଭାରତ ଓ ବିଦେଶରେ ଅନେକ ପ୍ରତିଯୋଗୀତାରେ ଭାଗ ନେଇ ପଦକ ପ୍ରାପ୍ତ ହେଇଛନ୍ତି । ତାଙ୍କର ଜନ୍ମ ଉଡୁପୀଠାରେ ହେଇଥିଲା । 

କ୍ରୀଡ଼ା ଅବଦାନ 
୨୦୧୦ ମସିହା କମନୱେଲ୍‌ଥ ଗେମରେ ସେ ୪୦୦ ମିଟର ଦୌଡରେ ସ୍ୱର୍ଣ୍ଣ ପଦକ ପ୍ରାପ୍ତ ହେଇଥିଲେ । ୨୦୧୦ ମସିହାର ଏସୀୟ କ୍ରୀଡ଼ାରେ ମଧ୍ୟ ସେ ମନଜିତ କୌର , ମନଦୀପ  କୌର ଓ ସୈନି ଜୋସ ଙ୍କ ସହ ଦୌଡି ୪x୪୦୦ ମିଟର ରେଲେ ରେସରେ ସ୍ୱର୍ଣ୍ଣ ପଦକ ଜିତିଥିଲେ ।ଚୀନ ଦେଶରେ ଅନୁଷ୍ଠିତ ସେହି କ୍ରୀଡ଼ାରେ ସେ ବ୍ୟକ୍ତିଗତ ଭାବରେ ୪୦୦ ମିଟର ମହିଳା ହର୍ଦଳସ ବିଭାଗରେ ମଧ୍ୟ ସ୍ୱର୍ଣ୍ଣ ପଦକ ପ୍ରାପ୍ତ ହେଇଥିଲେ ।    

 ସଂକ୍ଷିପ୍ତ ଜୀବନୀ 
କର୍ଣାଟକ ରାଜ୍ୟର ଉଡୁପୀ ଜିଲ୍ଲାର ସିଦ୍ଦାପୁରା ଗ୍ରାମରେ ଅଶ୍ୱିନୀଙ୍କ ଜନ୍ମ ହେଇଥିଲା । ତାଙ୍କର ପିତା ଚିଦାନନ୍ଦ ସେତ୍ତି ଓ ମାଁ ଯଶୋଦା ସେତ୍ତି ଟୁଲୁ ଭାଷାର ପରିବାରରୁ ଆସିଥିଲେ । ତାଙ୍କ [ଆରିବାରରେ ଅନେକ ଆଥଲେଟ ରାଜ୍ୟ ଓ ଦେଶ ପାଇଁ ପ୍ରତିନିଧିତ୍ୱ କରିଆସିଛନ୍ତି । କୃଶକ ପରବାରର ଅଶ୍ୱନୀ ଏପରିକି  ତାଙ୍କ ବଡ଼ ଭାଇ ଓ ଭଉଣୀଙ୍କ ସହ ମିଶି ସେଠାରେ ୫ ଏକର ବିଶିଷ୍ଟ ଏକ ଆରେକା ବାଦାମର ଫାର୍ମ  କରିଛନ୍ତି । ପୂର୍ବରୁ ଭାରତୀୟ ରେଳ ବିଭାଗରେ କରମରତ ଥିବା ଅଶ୍ୱିନୀ ବର୍ତ୍ତମାନ ପଞ୍ଜାବ ରାଜ୍ୟର ପାଟିଆଲାଠାରେ କର୍ପୋରେସନ ବାଙ୍କରେ କାର୍ଯ୍ୟ ମଧ୍ୟ କରୁଛନ୍ତି । .Udupi: Athlete Ashwini Akkunji gets engaged

 ନିଶା ଦ୍ରବ୍ୟ  ସେବନ ପାଇଁ ନିଲମ୍ବନ 
ଜୁଲାଇ ୨୦୧୧ରେ ଜାପାନଠାରେ ହେବାକୁ ଥିବା ଏସିଯା ଆଥଲେଟିକ ଚମପିଅନଶିପର ଅବ୍ୟବହିତ ଅଉର୍ବାରୁ ତାଙ୍କ ରକ୍ତ ନମୁନାରେ ନିଷିଦ୍ଧ ଶକ୍ତିବର୍ଦ୍ଧକ ଔଷଧ Ashwini and Priyanka add to doping shame : Controversies - London Olympics News - India Todayମିଳିଥିବାର ଜଣାପଡିୟହିଲା । ତେଣୁ ତାଙ୍କୁ ୧ ବର୍ଷ ପାଇଁ ବାସନ୍ଦ କରାଯାଇଥିଲା । ପରେ ଆନ୍ତର୍ଜାତିକ ଡୋପିଂ କର୍ତୁପକ୍ଷୀ ତାଙ୍କୁ ୫ ବର୍ଷ ପାଇଁ ବାସନ୍ଦ କରିଥିଲେ ଓ ତାହା ତାଙ୍କର କ୍ରୀଡ଼ା ଜୀବନରେ ଅକାଳ ଜବନିକା ପକାଇଥିଲା । .

 ପୁରସ୍କାର ଓ ସମ୍ମାନ 
କର୍ଣାଟକ ସରକାର ତାଙ୍କୁ ୧ ଲକ୍ଷ୍ ମୁଦ୍ରା ସହ ଏକ ସ୍ୱର୍ଣ୍ଣ ପଦକ ଓ ବାଙ୍ଗାଲୋରଠାରେ ଏକ ବାସ ଗୃହ ପ୍ରଦାନ କରିଥିଲେ । ଭାରତୀୟ ରେଳବାଇ ମଧ୍ୟ ତାଙ୍କୁ ସ୍ୱର୍ଣ୍ଣ ପଦକ ସହ ଅନେକ ଥର ପୁରସ୍କୃତ କରିଥିଲେ । ଏହା ବ୍ୟତୀତ ସେ ଅନେକ ପୁରସ୍କାର ବିଜୟିନୀ ହେଇଥିଲେ । .Yeddy announces cash prizes to Karna medal winners in CWGThe Village Road that Led to Guangzhou - Indian Express

 ଆଧାର 

 ବାହାର ଲିଙ୍କ 
 IAAF
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ହାତ

ହାତ ଗୋଟିଏ ଗ୍ରହି, ଏକଧିକ ଅଙ୍ଗୁଳି ବିଶିଷ୍ଟ୍ ବାହୁର ଅଗ୍ର ଭାଗରେ ଅବସ୍ଥପିତ ଅଙ୍ଗ ଅଟେ | ଏହା ମନୁଷ୍ୟ, ଚିମ୍ପାଜୀ ଏବ୍ଂ ମାଙ୍କଡ ଆଦିଙ୍କଠାରେ ଦେଖାଜାଏ | ଅନ୍ୟ କିଛି ମେରୁଦନ୍ଡି ପ୍ରାଣି ଜେମିତିକି କୋଆଲାଠାରେ ମଧ୍ୟ ଦେଖାଜାଏ |

ଅଙ୍ଗୁଳି ସର୍ବାଧିକ ଶେଷସ୍ନାୟୁ ଧାରଣ କରିଥିବା ଅଙ୍ଗ ଅଟେ | ସବୁଠାରୁ ଅଧିକ ଅବସ୍ଥାପିତ ବଳ ଏହା ଧାରଣ କରିଥାଏ | ଏଣୁ ଏହା ଛୁଇନବା ଈନ୍ଦିୟ ସହ ଜଡ଼ିତ | ପ୍ରତେକ ହାତ ଏହାର ବିପରିତ ମଷ୍ତିଷ୍କ ସହ ଜଡ଼ିତ |

ମନୁଷ୍ୟ ହତରେ ପାଞ୍ଚଗୋଟି ଅଙ୍ଗୁଳି ଓ ସତାଇସଟି ଅସ୍ତି, ସେସ୍ମୈଡ୍ ଅସ୍ତିକୁ ଛାଡି ଜାହାକି  ବିଭିନ୍ନ ମନୁଷ୍ୟଠାରେ ଭିନ୍ନ ଭିନ୍ନ  ଅଟେ | ଚଉଦଟି ଫାଲାଙ୍ଗସ ଅଟେ | ମେଟାକାର୍ପେଟାଲ୍ ଅସ୍ତି ଅଙ୍ଗୁଳିକୁ ଓ କାର୍ପାଲ୍ କଟି ଦେସକୁ ସଞ୍ଜୋଗ କରେ | ପ୍ରତେକ ମନୁଷ୍ୟର ପାଞ୍ଚଟି ମେଟାକାର୍ପାଲ୍ ଓ ଆଠଟି କାର୍ପାଲ୍ ଅସ୍ଟି ଅଛି |

 ଗଠନ 

ବହୁତ ଗୁଡିଏ ଜନ୍ତୁମାନଙ୍କର ହାତ ସମାନ ଧରିବା ପାଇ ପଞ୍ଝା ଥାଏ | କିନ୍ତୁ ଏହକୁ ବୈଗ୍ୟାନିକ ଭାଷାରେ ହାତ ସମାନ ଗଣା ଜାଏ ନାହି | 

ବଣ ମଣିଷ ଓ ମାଙ୍କଡମାନଙ୍କର ଚାରଟି ହାତ ଅଛି ବୋଲି ଧରା ଜାଏ କାରଣ ତାଙ୍କର ଗୋଡ ଦୁଇକୁ ମଧ୍ୟ ହାତ ହିସାବରେ ଗଣାଜାଏ | ହାତରେ ବ୍ରୁଧ ଅଙ୍ଗୁଳି ରହିବା ଆବସ୍ୟକ |

ପାପୁଲି ହାତର ମଧ୍ୟଭାଗରେ ଅବସ୍ଥିତ | ଏଠାରେ ଥିବ ଚର୍ମରେ ଚର୍ମକୁଞ୍ଚନ ଘର୍ଷଣ ବଳ ବଢ଼ାଇ ଥାଏ ଜାହାଦ୍ୱାର କୌଣସି ପଦାର୍ଥକୁ ଧାରଣ କରିବାରେ ସାହାର୍ୟ କରେ |

ପାଞ୍ଚ ଆଙ୍ଗୁଳିର ନାମ ଗୁଡ଼ିକ

 ତର୍ଜନୀ

 ମଧ୍ୟମା

 ଅନାମିକା

 ଛୋଟ ଓ 

 ବୃଦ୍ଧ

 ମାନ୍ସପେଶି 
ହାତର ମାନ୍ସପେଶିକୁ ମୁଖ୍ୟତ ଦୁଇ ଭାଗରେ ବିଭକ୍ତ କରା ଜାଏ : ବାହାର ଓ ଭିତର ମନ୍ସପେସି |

ଶ୍ରେଣୀ:ଅଙ୍ଗପ୍ରତ୍ୟଙ୍ଗ
ମନଜିତ କୌର

ମନଜିତ କୌର ,  (ଜନ୍ମ ୪ ଏପ୍ରିଲ , 1982)୧୯୮୨ଜେନ ଭାରତୀୟ ମହିଳା ଆଥଲେଟ ଥିଲେ । ପଞ୍ଜାବ ରାଜ୍ୟରେ ଜନ୍ମିତ ମନଜିତଙ୍କ ସ୍ୱତନ୍ତ୍ରତା ଥିଲା ୪୦୦ ମିଟର  ଦୌଡ ଓ ରିଲେ ରେଶ । ବର୍ତ୍ତମାନ ଥିବା ୪୦୦ ମିଟର ମହିଳା ଦୌଡରେ ଜାତୀୟ ରେକର୍ଡ ୫୧.୦୫ ସେକେଣ୍ଡରେ ତାଙ୍କ ନାମରେ ରହିଛି । ଏହି ରେକର୍ଡ ସେ ଚେନ୍ନଇଠାରେ ୨୦୦୪  ମସିହା ଜୁନ ୧୬ ତାରିଖରେ ଅନୁଷ୍ଠିତ ହେଇଥିବା ଜାତୀୟ ସର୍କିଟ ମିଟରେ ପ୍ରତିଷ୍ଠା କରିଥିଲେ । ତାଙ୍କ ପୂର୍ବରୁ ଏହି ରେକର୍ଡ ନଭେମ୍ବର ୨୦୦୧ ମସିହାରେ ବିନାମୋଲଙ୍କ ନାମରେ ଥିଲା । ଏହା ଫଳରେ ସେ ୨୦୦୪ ଏଥେନ୍ସଠାରେ ହେବାକୁ ଥିବା ଅଲିମ୍ପିକ ପାଇଁ ଯୋଗ୍ୟତା ହାସଲ କରିଥିଲେ । ସେଥିରେ ସେ ପଦକ ପାଇନଥିଲେ । ତାଙ୍କ ନାମରେ ଜାତୀୟ ୪x୪୦୦ ମିଟରର ରିଲେ ରେସର ରେକର୍ଡ ମଧ୍ୟ ରହିଛି । ସେ ଏହା ଚିତ୍ରା ସୋମାନ , ରାଜବିନ୍ଦର କୌର ଓ ବିନାମୋଲଙ୍କ ସହ ଦୌଡି ହାସଲ କରିଥିଲେ । .

ଆଥେନ୍ସ ଅଲିମ୍ପିକରେ ସେ ରିଲେ ରେସରେ ପଦକ ପାଇ ନ ଥିଲେ ମଧ୍ୟ ଜାତୀୟ ରେକର୍ଡ ସମୟକୁ ଅତିକ୍ରମ କରିଥିଲେ । ସେଥିରେ ତାଙ୍କ ଦଳ ହିଟରେ ତୃତୀୟ ସ୍ଥାନ ପାଇଥିଲେ । .. ପରବର୍ତ୍ତୀ ଅଲିମ୍ପିକରେ ସେ ବେଜିଂଠାରେ ମଧ୍ୟ ଭାଗ ନେବାକୁ ଯୋଗ୍ୟତା ହାସଲ କରି ରିଲେ ରେସର ହିଟରେ ସପ୍ତମ ସ୍ଥାନ ପାଇଥିଲେ । ଏଥିରେ ତାଙ୍କ ସହ ମାନଦୀପ କୌର , ସାଥି ଗୀତା , ଓ ଚିତ୍ରା ସୁମନ ଦୌଡିଥିଲେ । 

I୨୦୦୬ ମସିହାରେ ଦୋହାଠାରେ ହେଇଥିବା ଏସୀୟ କ୍ରୀଡ଼ାରେ ସେ ତାଙ୍କ ଦଳ ସହ ୪ x୪୦୦ ମହିଳା ରିଲେ ରେସରେ ସ୍ୱର୍ଣ୍ଣ ପଦକ ହାସଲ କରିଥିଲେ ।ଏଥିରେ  ବ୍ୟକ୍ତିଗତ ଦୌଡରେ ସେ ୪୦୦ ମିଟରରେ ରୌପ୍ୟ ପଦକ ହାସଲ କରିଥିଲେ । .

୨୦୧୦ ମସିହା କମନୱେଲ୍‌ଥ ଗେମରେ ସେ ମନଦୀପ କୌର , ସାଇନି ଜୋସ ଓ ଅଶ୍ୱିନୀ ଆକୁଞ୍ଜିଙ୍କ ସହ ଦୌଡି ଭାରତ ପାଇଁ ୪ x ୪୦୦ ମିଟର ମହିଳା ରିଲେ ରେସରେ ସ୍ୱର୍ଣ୍ଣ ପଦକ ଆଣିଥିଲେ । 
 ପୁରସ୍କାର ଓ କର୍ମ  
ତାଙ୍କୁ ତାଙ୍କର କ୍ରୀଡ଼ା କ୍ଷେତ୍ରରେ ଉନ୍ନତ ଅବଦାନ ପାଇଁ ୨୦୦୬ ମସିହାରେ ହାରତ ସରକାରଙ୍କ ତରଫରୁ ଅର୍ଜୁନ ପୁରସ୍କାର ଦିଆ ଯାଇଥିଲା । ସେ ବର୍ତ୍ତମାନ ପଞ୍ଜାବ ପୋଲିସ ବାହିନୀରେ ଡେପୁଟି ସୁପରିନଟେନଣ୍ଡାନ୍ତ ଭାବରେ କାର୍ଯ୍ୟରତ । 

 ଆଧାର 

 ବାହାର ଲିଙ୍କ 
 IAAF
 
ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଞ୍ଜାବୀ ଲୋକ
ଶ୍ରେଣୀ:ଖେଳ
ରୁଦ୍ରମା ଦେବୀ

ରୁଦ୍ରମା ଦେବୀ (ମୃତ୍ୟୁ: ୧୨୮୯ କିମ୍ବା ୧୨୯୫) ଭାରତୀୟ ଇତିହାସ ଅନୁସାରେ କାକତୀୟ ସାମ୍ରାଜ୍ୟର ରାଣୀ ଥିଲେ । ସେ ଜଣେ ନାରୀ ହେଲେ ମଧ୍ୟ ରାଜ୍ୟରେ ତାଙ୍କୁ ଯୁବରାଜ ଘୋଷଣା କରାଯାଇଥିଲା । ସମ୍ଭବତଃ ୧୨୬୩ ମସିହାରେ ତାଙ୍କୁ କାକତୀୟ ସାମ୍ରାଜ୍ୟର ଉତ୍ତରାଧିକାରୀ ଘୋଷଣା କରାଯାଇଥିଲା । ରୁଦ୍ରାମା ଦେବୀ କାକତୀୟ ସାମ୍ରାଜ୍ୟର ରାଜା ଗଣପତି ଦେବଙ୍କର କନ୍ୟା ଥିଲେ । ଗଣପତି ଦେବଙ୍କର କେହି ପୁତ୍ର ସନ୍ତାନ ନ ଥିବାରୁ ଏବଂ ସାମନ୍ତ ରାଜାମାନଙ୍କୁ ଏକଜୁଟ କରି ବାନ୍ଧି ରଖିବା ପାଇଁ ତାଙ୍କର ମହାମନ୍ତ୍ରୀଙ୍କ ପ୍ରରୋଚନାରେ ସେ ରୁଦ୍ରମା ଦେବୀଙ୍କୁ ରୁଦ୍ରଦେବ ଭାବରେ ଘୋଷଣା କରିଥିଲେ ।

 ଶାସନ 
ରୁଦ୍ରମା ଦେବୀ ସମ୍ଭବତଃ ୧୨୬୧-୬୨ ମସିହାରେ ତାଙ୍କ ପିତା ଗଣପତି ଦେବଙ୍କ ସ‌ହ ମିଳିତ ଭାବରେ କାକତୀୟ ସାମ୍ରାଜ୍ୟର ଶାସନ ଭାର ଗ୍ରହଣ କରିଥିଲେ । ରୁଦ୍ରମା ଦେବୀ ୧୨୬୩ ମସିହାରେ ସମ୍ପୂର୍ଣ୍ଣ ଶାସନଭାର ନିଜ ହାତକୁ ନେଇଥିଲେ ବୋଲି ଅନୁମାନ କରାଯାଏ ।

ରୁଦ୍ରମା ଦେବୀଙ୍କର ପ୍ରକୃତ ପରିଚୟ ପାଇବା ପରେ ତାଙ୍କ ରାଜ୍ୟରେ ଏବଂ ସାମନ୍ତ ରାଜାମାନଙ୍କ ମଧ୍ୟରେ ସନ୍ଦେହ ସୃଷ୍ଟି କରିଥିଲା, ଯାହା ଫଳରେ ତାଙ୍କୁ ରାଜ୍ୟ ତ୍ୟାଗ କରିବାକୁ ପଡ଼ିଥିଲା । ଏହାର ସୁଯୋଗ ନେଇ ତାଙ୍କର ଶତ୍ରୁ ଦେଶ ରୁଦ୍ରମାଦେବୀଙ୍କର କିଛି ସାମନ୍ତ ରାଜା ଏବଂ ତାଙ୍କ ମନ୍ତ୍ରୀମଣ୍ଡଳର କିଛି ସଦସ୍ୟଙ୍କ ସ‌ହ ମିଶି କାକତୀୟ ସାମ୍ରାଜ୍ୟ ଉପରେ ଆକ୍ରମଣ କରିଥିଲେ । ଯାହାକୁ ପ୍ରତିହତ କରିବାକୁ ପୁଣିଥରେ ରୁଦ୍ରମା ଦେବୀଙ୍କୁ ସେନାପତି ଭାବରେ ଫେରିବାକୁ ପଡ଼ିଥିଲା ତାଙ୍କ ରାଜ୍ୟକୁ । ସେହି ଯୁଦ୍ଧରେ ରେଡ୍ଡି ସାମ୍ରାଜ୍ୟର ଅଧିପତି ଗୋନା ଗନ୍ନା ରେଡ୍ଡି ମହାରାଣୀ ରୁଦ୍ରମାଦେବୀଙ୍କୁ ଯୁଦ୍ଧରେ ଶତୃଙ୍କୁ ପରାସ୍ତ କରିବାରେ ସାହାଯ୍ୟ କରିଥିଲେ । ରୁଦ୍ରାମା ଦେବୀ ଅନେକ ସାମନ୍ତରାଜାଙ୍କର କରଛାଡ଼ କରିଦେଇଥିଲେ, ଯାହାଫଳରେ ସେମାନେ କାକତୀୟ ସାମ୍ରାଜ୍ୟପ୍ରତି ଅନୁଗ୍ରହ ରହିଥିଲେ ।

 ପରିବାର ଏବଂ ଉତ୍ତରାଧିକାରୀ 
thumb|ରାଣୀ ରୁଦ୍ରମା ଦେବୀଙ୍କର ଶିଳାଲେଖ

ଚାଲୁକ୍ୟ ସାମ୍ରାଜ୍ୟର ଯୁବରାଜ ବୀରଭଦ୍ରଦେବଙ୍କୁ ରୁଦ୍ରମା ଦେବୀ ସମ୍ଭବତଃ ୧୨୪୦ରେ ବିବାହ କରିଥିଲେ । କାକତୀୟ ସାମ୍ରାଜ୍ୟ ସ‌ହ ଚାଲୁକ୍ୟ ସାମ୍ରାଜ୍ୟର ଉତ୍ତମ ସମ୍ପର୍କ ଥିଲା । ଯୁଦ୍ଧ ସମୟରେ ଯୁବରାଜ ବୀରଭଦ୍ର ମହାରାଣୀଙ୍କ ତରଫରୁ ଯୁଦ୍ଧ କରୁଥିଲେ । ତେଣୁ ଏହି ବିବାହ ଏକ ରାଜନୈତିକ ସମ୍ବନ୍ଧ ଦୃଷ୍ଟିରୁ କରାଯାଇଥିଲା । ବୀରଭଦ୍ର ଦେବ ତାଙ୍କ ରାଜ୍ୟର ଶାସନରେ ପ୍ରାୟତଃ ସେତେଟା ସକ୍ରିୟ ନ ଥିଲେ । ବୀରଭଦ୍ର ଦେବ ଏବଂ ରୁଦ୍ରମା ଦେବୀଙ୍କର ଦୁଇଗୋଟି ଝିଅ ଥିଲେ ।

ରୁଦ୍ରମା ଦେବୀ ସମ୍ଭବତଃ ୧୨୮୯ରେ ଏକ ଯୁଦ୍ଧରେ ପ୍ରାଣ ହରାଇଥିଲେ । ମାତ୍ର କିଛି ତ‌ଥ୍ୟ ଅନୁସାରେ ସେ ୧୨୯୫ଯାଏଁ ଜୀବିତ ଥିଲେ ବୋଲି ଜଣାଯାଏ । ରୁଦ୍ରାମାଦେବୀ ତାଙ୍କର ଶାସନ ଭାର ତାଙ୍କର ଜଣେ କନ୍ୟାର ପୁଅ ପ୍ରତପରୁଦ୍ରଙ୍କୁ ସମର୍ପିଥିଲେ ।

ଲୋକପ୍ରିୟ ସଂସ୍କୃତି
ଚଳଚ୍ଚିତ୍ର ନିର୍ମାତା ଗୁଣଶେଖର ରୁଦ୍ରମା ଦେବୀଙ୍କ ଉପରେ ଏକ ଚଳଚ୍ଚିତ୍ର ନିର୍ମାଣ କରିଥିଲେ । ଏହି ଚଳଚ୍ଚିତ୍ରରେ ରୁଦ୍ରମା ଦେବୀଙ୍କ ଭୂମିକାରେ ଅଭିନୟ କରିଥିଲେ ଅନୁଷ୍କା ସେଟ୍ଟି । ତାଙ୍କ ସ‌ହ ଅଭିନୟ କରିଥିବା କଳାକାରମାନେ ହେଲେ: ଅଲ୍ଲୁ ଅର୍ଜୁନ, ରାଣା ଦଗୁପତି, କାଜଲ ଅଗ୍ର‌ୱାଲ, ନିତ୍ୟା ମେନନ୍ ।

ଆଧାର

ଟିପ୍ପଣି

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଭାରତର ଇତିହାସ
ଶରତ କୁମାର ମହାନ୍ତି

ଶରତ କୁମାର ମହାନ୍ତି (୨୬ ଜାନୁଆରୀ ୧୯୩୮ - ୧୮ ମାର୍ଚ୍ଚ ୨୦୦୬)  ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ସାହିତ୍ୟିକ ଥିଲେ । ଶିଶୁ ସାହିତ୍ୟ, ବିଜ୍ଞାନ ଭିତ୍ତିକ ସାହିତ୍ୟ, ନିବନ୍ଧ ଓ ଜୀବନୀ ଆଦି ଓଡ଼ିଆ ସାହିତ୍ୟର ବିଭିନ୍ନ ବିଭାଗରେ ସେ ନିଜର ଅବଦାନ ଛାଡ଼ି ଯାଇଛନ୍ତି ।

 ବ୍ୟକ୍ତିଗତ ଜୀବନ 
ଶରତ, ୧୯୩୮ ମସିହାରେ କଟକ ଜିଲ୍ଲାର ଜରିପଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ବୀରବର ମହାନ୍ତି ଓ ମାତାଙ୍କ ନାମ ଆଦରମଣି ମହାନ୍ତି ଥିଲା । ବଟ୍ରାଣ୍ଡ ରସେଲଙ୍କ ଲେଖାଦ୍ୱାରା ସେ ପ୍ରଭାବିତ ଥିଲେ । ୨୦୦୬ ମାର୍ଚ୍ଚ ୧୮ ତାରିଖରେ ଭୁବନେଶ୍ୱରଠାରେ ତାଙ୍କର ତିରୋଧାନ ଘଟିଥିଲା ।

 ସାହିତ୍ୟ ସର୍ଜନା 
ନିଜ ସାହିତ୍ୟ ରଚନା ବାବଦରେ ଶରତ କୁମାର ଲେଖିଥିଲେ " ଯଦି କୌଣସି ବଡ଼ ମଣିଷ ମତେ ଉଦବୁଦ୍ଧ କରନ୍ତି, ଗୋଟିଏ ମହାନ ଚିନ୍ତା ପ୍ରଭାବିତ କରେ, ତେବେ ତାକୁ ବାଣ୍ଟିବା ପାଇଁ ମୁଁ କଲମ ଧରେ । ଲେଖିଦେଲେ, ମୋ ନିଜ ସନ୍ତୋଷ ବଢେ, ନିଜକୁ ଅଧିକ ପୂର୍ଣ୍ଣ କଲା ପରି ଲାଗେ । ଏହି କାରଣରୁ ଲେଖେ ।"

 ଜୀବନୀ 
 ସକ୍ରେଟିସ ଓ ପ୍ଲେଟୋ - ୧୯୭୦
 ଜାଁ ପଲ ସାର୍ତ - ୧୯୭୩
 ଛତ୍ରପତି ବିବେକାନନ୍ଦ - ୧୯୮୨
 ମହାତ୍ମା ଗାନ୍ଧୀ - ୧୯୯୫
 ସୁଭାଷ ଚନ୍ଦ୍ର ବୋଷ - ୧୯୯୬
 ଗୌତମ ବୁଦ୍ଧ - ୧୯୯୬
 ବିବେକାନନ୍ଦ - ୧୯୯୭
 ଜବାହରଲାଲ - ୧୯୯୯
 ରାଧାକ୍ରିଷ୍ଣନ - ୨୦୦୬
 ବୁଦ୍ଧଂ ଶରଣଂ ଗଚ୍ଛାମି - ୨୦୦୬http://www.thehindu.com/todays-paper/tp-national/tp-otherstates/tributes-paid-to-legendary-writer/article5808261.ece

 ଶିଶୁ ସାହିତ୍ୟ 
 ଆଣ୍ଡରସନଙ୍କ ପରୀ କାହାଣୀ - ୧୯୮୦
 ଗ୍ରୀକ ପୁରାଣ ଗପ - ୧୯୮୧
 ୫୦ ଏସପ କାହାଣୀ - ୨୦୦୫
 କେତୋଟି ବିଶିଷ୍ଟ ପକ୍ଷୀ - ୨୦୦୬

 ପ୍ରବନ୍ଧ 
 ଗାନ୍ଧୀ ମଣିଷ - ୨୦୦୦
 ଅସ୍ତିତ୍ୱବାଦର ମର୍ମକଥା - ୧୯୭୯
 ଗ୍ରୀକ ଜାତିର ଜୀବନଗାଥା - ୧୯୮୨
 ମିଶର - ୨୦୦୩
 ମେସୋପଟାମିଆ - ୨୦୦୪
 ସଂସ୍କୃତି ଅପସଂସ୍କୃତି - ୧୯୮୪
 ବୋଦାଙ୍କର ଦାଦାଗିରି ଓ ଅନ୍ୟାନ୍ୟ ପ୍ରବନ୍ଧ - ୧୯୯୨
 ଏଣୁତେଣୁ କିଛି - ୧୯୯୨
 କ୍ୟାରିଅରିଷ୍ଟ ସାହିତ୍ୟ ଚାଷ ପ୍ରସଙ୍ଗ - ୧୯୯୬ 
 ପ୍ରାଚୀନ ସଭ୍ୟତାର କାହାଣୀ : ଗ୍ରୀସ - ୨୦୧୬

 ବିଜ୍ଞାନ ପୁସ୍ତକ 
 ବୈଜ୍ଞାନିକ ଚିନ୍ତାଧାରା - ୧୯୬୪
 ଆକାଶର ଆହ୍ୱାନ - ୧୯୬୫
 ବିଜ୍ଞାନର ଦୃଷ୍ଟି - ୧୯୭୩
 ଆଧୁନିକତାର ରୂପରେଖ - ୧୯୯୪
 ଏକବିଂଶ ଶତାବ୍ଦୀର ନଷ୍ଟ ପରିବେଶ - ୧୯୯୫
 ଆଟମରୁ କ୍ୱାଣ୍ଟମ - ୧୯୯୮
 ସୂର୍ଯ୍ୟ ପରିବାର - ୨୦୦୧
 ମହାନ୍ ବୈଜ୍ଞାନିକ ଉଦ୍ଭାବନ - ୨୦୧୬
 ଭୂବିଜ୍ଞାନ ପରିଚୟ - ୨୦୧୬http://sarbasadharana.com/?p=18743

 ସମ୍ମାନ ଓ ପୁରସ୍କାର 
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୨୦୦୨ (ଗାନ୍ଧୀ ମଣିଷ ପୁସ୍ତକ ପାଇଁ) 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ପ୍ରବନ୍ଧ ଓ ସମାଲୋଚନା), ୧୯୮୩
 ଶାରଳା ପୁରସ୍କାର, ୧୯୮୦
ପ୍ରାଣକୃଷ୍ଣ ପରିଜା ବିଜ୍ଞାନ ସାହିତ୍ୟ ସମ୍ମାନ, ୧୯୯୭ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
 ଆଧାର 

ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୦୬ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ସାହିତ୍ୟିକ
ନୃସିଂହ ଗୁରୁ

ନୃସିଂହ ଗୁରୁ (୧୯୦୨-୧୯୮୪) ଓଡ଼ିଶାର ଜଣେ ସାମ୍ବାଦିକ ଓ ସ୍ୱାଧୀନତା ସଂଗ୍ରାମୀ ଥିଲେ । ତାଙ୍କୁ ପଶ୍ଚିମ ଓଡ଼ିଶାର ଗାନ୍ଧୀ ବୋଲି କୁହାଯାଏ ।

ନୃସିଂହ ଗୁରୁ ୧୯୦୨ ମସିହା ମାର୍ଚ୍ଚ ୨୪ତାରିଖରେ ସମ୍ବଲପୁର ଜିଲ୍ଲାର ଗୁରୁପାଲୀଠାରେ ଜନ୍ମଗ୍ରହଣ କରିଥିଲେ । ସେ ଜଣେ ଗାନ୍ଧୀବାଦୀ ବ୍ୟକ୍ତି ଥିଲେ । ଗାନ୍ଧୀଙ୍କ ଭଳି ସେ ମଧ୍ୟ ଆଣ୍ଠୁ ଲୁଚୁ ନଥିବା ଲୁଗା ପିନ୍ଧୁଥିଲେ ଓ ଖାଲି ପାଦରେ ବୁଲି ବୁଲି ଗାନ୍ଧୀଙ୍କ ବାର୍ତ୍ତା ପ୍ରଚାର କରୁଥିଲେ । ୧୯୨୮ ମସିହାରେ ଗାନ୍ଧୀଜୀ ସମ୍ବଲପୁର ଆସିବା ସମୟରେ, ନୃସିଂହ ତାଙ୍କୁ ଭେଟିବାର ସୁଯୋଗ ପାଇଥିଲେ । ସରକାରୀ ଚାକିରି ଛାଡି, ସେ ଅସହଯୋଗ ଆନ୍ଦୋଳନରେ ଯୋଗଦେଇଥିଲେ ଓ କାରାବରଣ କରିଥିଲେ । ଛୁଆଁ ଅଛୁଆଁ ଭେଦଭାବ ଦୂରକରିବା ପାଇଁ ସେ କାର୍ଯ୍ୟ କରିଥିଲେ । ସମ୍ବଲପୁରରେ ଦଳିତ ଛାତ୍ରମାନଙ୍କ ପାଇଁ ଛାତ୍ରାବାସ ଆରମ୍ଭ କରାଇଥିଲେ । ହରିଜନ ସେବକ ସଂଘ ଗଠନ କରିଥିଲେ । ପ୍ରାୟ ୫୦ବର୍ଷ ଧରି ନୃସିଂହ ସମାଜ ପାଇଁ ସାମ୍ବାଦିକତା କରିଥିଲେ । ପଶ୍ଚିମ ଓଡ଼ିଶାରେ ସମାଜ କହିଲେ, ଲୋକେ ନୃସିଂହଙ୍କୁ ହିଁ ବୁଝୁଥିଲେ । ସେ ଥିଲେ ସମାଜର ପ୍ରଥମ ଜିଲ୍ଲା ପ୍ରତିନିଧି । କିଛିକାଳ ସେ ସମାଜର ବିତରକ ଭାବରେ ମଧ୍ୟ କାର୍ଯ୍ୟ କରିଥିଲେ । ୫ଟଙ୍କା ଦରମାରେ ସେ ସାମ୍ବିଦିକ ଚାକିରି ଆରମ୍ଭ କରି, ଶେଷବେଳକୁ ୨୫୦ଟଙ୍କା ଦରମା ପାଉଥିଲେ । 

୧୯୮୪ ମସିହାରେ ନୃସିଂହ ଇହଲୀଳା ସମ୍ବରଣ କରିଥିଲେ ।

 ଆଧାର 
 

ଶ୍ରେଣୀ:୧୯୦୨ ଜନ୍ମ
ଶ୍ରେଣୀ:୧୯୮୪ ମୃତ୍ୟୁ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶିବାନୀ କଟାରିଆ

thumb|ଶିବାନୀ କଟାରିଆ
ଶିବାନୀ କଟାରିଆ ,  (ଜନ୍ମ ୨୭ ସେପ୍ଟେମ୍ବର ୧୯୯୭ ) ଜଣେ ଭାରତୀୟ ସନ୍ତରଣକାରୀ । ସେ ୨୦୧୬ ମସିହାର ଅଲିମ୍ପିକ ପାଇଁ ଯୋଗ୍ୟତା ହାସଲ କରି ବ୍ରାଜିଲର ରିଓ ଠାରେ ପ୍ରତିଯୋଗୀତାରେ ଭାଗନେଇଥିଲେ । ସେ ୨୦୦ ମିଟର ବ୍ୟକ୍ତିଗତ ମହିଳା ବିଭାଗ ସନ୍ତରଣରେ ପ୍ରଥମ ରାଉଣ୍ଡରେ ସେମିଫାଇନାଲ ପାଇଁ ଯୋଗ୍ୟତା ହାସଲ କରିପାରିନଥିଲେ । ତାଙ୍କ ନାମରେ ଭାରତୀୟ ଜାତୀୟ ମହିଳା ସନ୍ତରଣ ରେକର୍ଡ ସବୁ ରହିଛି । ସେ କଲମ୍ବୋଠାରେ ୨୦୧୬ ମସିହା ଦକ୍ଷିଣ ଏସିୟା ସନ୍ତରଣ ପ୍ରତିଯୋଗୀତାରେ ମଧ୍ୟ ଭାଗନେଇଥିଲେ ।  ୨୦୦୪ ମସିହା ପରେ ସେ ଅଲିମ୍ପିକ ପାଇଁ ଯୋଗ୍ୟତା ହାସଲ କରିବା ପ୍ରଥମ ମହିଳା ସନ୍ତରଣକାରୀ । .

 ଆଧାର 

ଶ୍ରେଣୀ:୧୯୯୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳ
ଟିଣ୍ଟୁ ଲୁକ୍କା

thumb|ଟିଣ୍ଟୁ ଲୁକ୍କା
ଟିଣ୍ଟୁ ଲୁକ୍କା (ଜନ୍ମ ୨୬ ଏପ୍ରିଲ ୧୯୮୯ ) ଜଣେ ଭାରତୀୟ ମହିଳା ଆଥଲେଟ । ସେ ମଧ୍ୟ -ଦୂରତା ଦୌଡ ପ୍ରତିଯୋଗିତା ମାନଙ୍କରେ ଦେଶ ଓ ବିଦେଶରେ ଅନେକ ପଦକ ହାସଲ କରିଛନ୍ତି । ତାଙ୍କର ଜନ୍ମ କେରଳ ରାଜ୍ୟର ଭାଲାଥୋଡେଠାରେ ହେଇଥିଲା 

କ୍ରୀଡ଼ା ଅବଦାନ 
ଟିଣ୍ଟୁ ୮୦୦ ମିଟର ମହିଳା ଡୋଡାରେ ଭାରତୀୟ ଜାତୀୟ ରେକର୍ଡର ଅଧିକାରୀ । ସେ ୨୦୧୬ ମସିହାରେ ବ୍ରାଜିଲର ରିଓଠାରେ ହେଇଥିବା ଅଲିମ୍ପିକ ଖେଳରେ 800 ମିଟର ମହିଳା ଦୌଡ ପାଇଁ ଯୋଗ୍ୟତା ଅର୍ଜନ କରିଥିଲେ । ଏହା ପୂର୍ବରୁ ମଧ୍ୟ ୨୦୧୨ ମସିହା ଲଣ୍ଡନ ଅଲିମ୍ପିକରେ ମଧ୍ୟ ସେ ଭାଗନେଇଥିଲେ । ସେ ୨୦୧୫ ମସିହା ଏସିଯା ଚ୍ଚମ୍ପିୟାନ ହେବା ସହ ଅସିଆ ଅଥଲଟିକ ଏମଆଇଟିରେ ସମୁଦାୟ 6ଟି ପଦକ ହାସଲ କରିଥିଲେ । 

ଭାରତୀୟ ଦୌଡ-ରାଣୀ କୁହାଯାଉଥିବା ପି .ଟି . ଉଷାଙ୍କ ତାଲିମରେ ସେ ମହିଳା ୪୦୦ ମିଟର ଓ ମହିଳା ୪x୪୦୦ ମିଟର ରିଲେ ରେଶରେ ୨୦୧୩ ଏସୀୟ ଆଥଲେଟିକ ମିଟରେ ଭାଗ ନେଇ ସ୍ୱର୍ଣ୍ଣ ପଦକ ଜିତିଥିଲେ । ୨୦୧୪ ମସିହାରେ ଭାରତ ସରକାର ତାଙ୍କୁ ସମ୍ମାନଜନକ ଅର୍ଜୁନ ପୁରସ୍କାର ପ୍ରଦାନ କରିଥିଲେ । 

 ପୁରସ୍କାର  ଓ ସମ୍ମାନ ସମୂହ 
ଅର୍ଜୁନ ପୁରସ୍କାର - ୨୦୧୪

 ଆଧାର 

 ବାହାର ଲିଙ୍କ 
 IAAF
 Tintu — a rare gem (The Hindu)
 Tintu Luka (USHA) 
 DD India report on Tintu
ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ସାବିତ୍ରୀବାଇ ଫୁଲେ, ପ୍ରଥମ ଭାରତୀୟ ମହିଳା ଶିକ୍ଷୟତ୍ରୀ

ଲେଉଟାଣି ସାବିତ୍ରୀବାଈ ଫୁଲେ
ଖୁସବିର କୌର

thumb|ଖୁସବିର କୌର
ଖୁସବିର କୌର  ‍(ଜନ୍ମ ୯ ଜୁଲାଇ , ୧୯୯୩) ଜଣେ ଭାରତୀୟ ମହିଳା କ୍ରୀଡ଼ାବିତ୍ । ସେ ୨୦ କିଲୋମିଟର୍ ଚାଲିବା ଦୌଡ଼ ପ୍ରତିଯୋଗିତାରେ ଅଂଶ ଗ୍ରହଣ କରିଥାନ୍ତି ।  ଶ୍ରୀଲଙ୍କାର କଲମ୍ବୋଠାରେ ଅନୁଷ୍ଠିତ ହେଇଥିବା ୨୦୧୨ ଜୁନିଅର ଏସିଆ ଆଥ୍‍ଲେଟିକ ଚମ୍ପିୟାନଶିପରେ ୧୦୦୦୦ ମିଟର ଚାଲିବା ଦୌଡ଼ ପ୍ରତିଯୋଗିତାରେ ବ୍ରୋଞ୍ଜ ପଦକ ହାସଲ କରି ସେ ସମସ୍ତଙ୍କର ଦୃଷ୍ଟି ଆକର୍ଷଣ କରିଥିଲେ । ୨୦୧୩ ମସିହାର ବିଶ୍ୱ ଚମ୍ପିୟାନଶିପରେ ଭାଗ ନେଇ ସେ ୩୯ତମ ସ୍ଥାନ ହାସଲ କରିଥିଲେ । ୨୦୧୪ ମସିହାରେ ଜାପାନଠାରେ ସେ ଏସିଆ ଚାଲିବା ଦୌଡ଼ ପ୍ରତିଯୋଗିତାରେ ଭାଗ ନେଇ ବ୍ରୋଞ୍ଜ ପଦକ ହାସଲ କରିଥିଲେ । ଏହି ପ୍ରତିଯୋଗୀତାରେ ତାଙ୍କ ପ୍ରଦର୍ଶନ ଜାତୀୟ ରେକର୍ଡ ମାନ୍ୟତା ଲାଭ କରିଥିଲା ।http://indianathletics.in/?p=1872

ଏଙ୍ଗଲିଆନ୍ ମେଡାଲ ହଣ୍ଟ୍ କମ୍ପାନୀ ତାଙ୍କର ପ୍ରଯୋଜକ ଭାବରେ ରହିଛି ।

 ଜୀବନୀ 
ପଞ୍ଜାବର ଅମୃତସର ନିକଟସ୍ଥ ରସୁଲପୁର କାଲାନ ନାମକ ଏକ କ୍ଷୁଦ୍ର ସହରରେ ଜନ୍ମ ଗ୍ରହଣ କରିଥିବା ଖୁସ୍‍ବିର୍ ୫ କିଲୋମିଟର ଓ ୧୦ କିଲୋମିଟର ଚାଲିବା ଦୌଡ଼ରେ ଜୁନିଅର ସ୍ତରର ଜାତୀୟ ରେକର୍ଡ଼୍ ସ୍ଥାପନ କରିଥିଲେ । ଯୁବ ଏସିଆ କ୍ରୀଡ଼ାରେ ସେ ଦ୍ୱିତୀୟ ସ୍ଥାନ ଓ ଜୁନିଅର ଏସିଆ କ୍ରୀଡ଼ାରେ ତୃତୀୟ ସ୍ଥାନ ପ୍ରାପ୍ତ କରିଥିଲେ । ସିନିୟର୍ ଏସିଆ ଚାଲିବା ଦୌଡ଼ ପ୍ରତିଯୋଗିତାରେ ସେ ପଞ୍ଚମ ସ୍ଥାନରେ ରହିଥିଲେ । ୨୦୧୩ ମସିହାରେ ସେ ମସ୍କୋଠାରେ ବିଶ୍ୱ ଚାଲିବା ଦୌଡ଼ ଚମ୍ପିୟାନଶିପରେ ସେ ତାଙ୍କର ଶ୍ରେଷ୍ଠ ସମୟ ହାସଲ କରି ୩୯ତମ ସ୍ଥାନରେ ରହିଥିଲେ ।

 ଆଧାର 

ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ହରୱନ୍ତ କୌର

thumb|ହରୱନ୍ତ କୌର
ହରୱନ୍ତ କୌର (ଜନ୍ମ ୫ ଜୁଲାଇ ୧୯୮୦) ଜଣେ  ଭାରତୀୟ ମହିଳା କ୍ରୀଡ଼ାବିତ୍ । ସେ ଡିସ୍କସ୍ ଥ୍ରୋ (ଚକ୍ରଫିଙ୍ଗା) ଓ ଶଟ୍ ପୁଟ୍ (ଗୋଳାଫିଙ୍ଗା) କ୍ରୀଡ଼ାରେ ଭାଗ ନିଅନ୍ତି । ସେ ୨୦୦୨ ମସିହା ଏସୀୟ କ୍ରୀଡ଼ାରେ ଭାରତ ପାଇଁ ରୌପ୍ୟ ପଦକ ହାସଲ କରିଥିଲେ ।Asian Championships – GBR Athletics ୨୦୦୩ ଏସିଆ ଚମ୍ପିୟାନଶିପରେ ସେ ଚତୁର୍ଥ ସ୍ଥାନରେ ରହିଥିଲେ ଓ ୨୦୦୬ ମସିହା ରାଷ୍ଟ୍ରମଣ୍ଡଳ କ୍ରୀଡ଼ା ପ୍ରତିଯୋଗିତାରେ ସପ୍ତମ ସ୍ଥାନରେ ରହିଥିଲେ । ସେ ୨୦୦୪ ମସିହା ଅଲିମ୍ପିକ ପାଇଁ ମଧ୍ୟ ଯୋଗ୍ୟତା  ଅର୍ଜନ କରିଥିଲେ । ୨୦୦୪ ଅଲିମ୍ପିକ୍ କ୍ରୀଡ଼ାରେ ସେ ୧୩ଶ ସ୍ଥାନରେ ରହି ବିଦାୟ ନେଇଥିଲେ । ୨୦୧୦ ରାଷ୍ଟ୍ରମଣ୍ଡଳ ଖେଳରେ ସେ ରୌପ୍ୟ ପଦକ ଲାଭ କରିଥିଲେ ।

ତାଙ୍କର ଶ୍ରେଷ୍ଠ କ୍ଷେପଣ (ଥ୍ରୋ) ୬୩.୦୫ ମିଟର ରହିଥିଲା ଓ ସେ ୨୦୦୮ ବେଜିଂ ଅଲିମ୍ପିକରେ ମାତ୍ର ୫୬.୪୨ ମିଟର ଫିଙ୍ଗି ୧୭ଶ ସ୍ଥାନରେ ରହିଥିଲେ । 

 ପୁନଶ୍ଚ ଦେଖଣା 
 Indian Squad for 2008 Olympics

 ଆଧାର 

 ବାହାର ଲିଙ୍କ 
 IAAF
ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳ
ଲକ୍ଷ୍ମୀରାଣୀ ମାଝୀ

ଲକ୍ଷ୍ମୀରାଣୀ ମାଝୀ (ଜନ୍ମ ୨୬ ଜାନୁଆରୀ , ୧୯୮୯) ଜଣେ  ଭାରତୀୟ ମହିଳା ତୀରନ୍ଦାଜ ‍‌ବା ତୀରଚାଳିକା (ତୀରଚାଳନା କ୍ରୀଡ଼ା - Archery) । ତାଙ୍କର ଜନ୍ମ ବର୍ତ୍ତମାନର ଝାଡ଼ଖଣ୍ଡ (ଅବିଭକ୍ତ ବିହାର) ରାଜ୍ୟର ବେଗୁଳାଠାରେ ହେଇଥିଲା । 

 ପ୍ରାରମ୍ଭିକ ଜୀବନୀ 
ଝାଡ଼ଖଣ୍ଡର ପୂର୍ବ-ସିଂହଭୂମ୍ ଅଞ୍ଚଳର ସାନ୍ତାଳ ଜାତିବହୁଳ ବେଗୁଳା ଗ୍ରାମରେ ଜନ୍ମ ଗ୍ରହଣ କରିଥିବା ଲକ୍ଷ୍ମୀ ସେଠାକାର ସରକାରୀ ଉଚ୍ଚ ବିଦ୍ୟାଳୟରେ ପଢ଼ୁଥିବା ସମୟରେ ତୀରଚାଳନା ଏକାଡେମୀର ପ୍ରଶିକ୍ଷକମାନଙ୍କ ଦୃଷ୍ଟି ଆକର୍ଷଣ କରିପାରିଥିଲେ । ଏହି କ୍ରୀଡ଼ାରେ ତାଙ୍କ ସଫଳତା ଯୋଗୁଁ ଭାରତୀୟ ରେଳବାଇର ଛତିଶଗଡ଼ର ବିଳାସପୁର ଡିଭିଜନ୍‍ରେ ନିଯୁକ୍ତି ପାଇଥିଲେ ।

 କ୍ରୀଡ଼ା କ୍ଷେତ୍ରରେ ଅବଦାନ 
୨୦୧୫ ବିଶ୍ୱ ତୀରଚାଳନା ପ୍ରତିଯୋଗିତାରେ ସେ ମହିଳା ବ୍ୟକ୍ତିଗତ ବିଭାଗରେ ଚତୁର୍ଥ ସ୍ଥାନରେ ରହି ଅଳ୍ପକେ ପଦକ ପାଇବାରୁ ବଞ୍ଚିତ ହେଇଥିଲେ । ଏହି ପ୍ରତିଯୋଗିତା ଡେନ୍‍ମାର୍କ୍ ଦେଶର କୋପେନ୍‍ହାଗେନ୍‍ଠାରେ ଅନୁଷ୍ଠିତ ହେଇଥିଲା ଓ ଦଳଗତ ପ୍ରତିଯୋଗିତାରେ ସେ ରୌପ୍ୟ ପଦକ ହାସଲ କରିଥିଲେ ।

୨୦୧୬ ମସିହାରେ ହୋଇଥିବା ରିଓ ଅଲିମ୍ପିକ୍ ଦଳ ପାଇଁ ସେ ଯୋଗ୍ୟତା ଅର୍ଜନ କରିଥିଲେ । ଏଥିରେ ସେ ବୌମାଲ୍ୟା ଦେବୀ ଓ ଦୀପିକା କୁମାରୀଙ୍କ ସହ ଦଳଗତ ପ୍ରତିଯୋଗୀତାରେ ଭାଗ ନେଇ ୭ତମ ସ୍ଥାନରେ ରହିଲେ । ସେମାନେ ପ୍ରି-କ୍ୱାର୍ଟର୍ ଫାଇନାଲରେ ଋଷୀୟ ଦଳଠାରୁ ପରାଜୟ ବରଣ କରିଥିଲେ ।

 ଆଧାର 

 ବାହାର ଲିଙ୍କ 
 World Archery
 Indian Express
 First Post
 First Post
ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ନୈନା ଦାସ

ନୈନା ଦାସ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଓଡ଼ିଆ ଚଳଚ୍ଚିତ୍ର ସ‌ହ ତେଲୁଗୁ, ଛତିଶଗଡ଼ି ଏବଂ ବଙ୍ଗଳା ଚଳଚ୍ଚିତ୍ରରେ ଅଭିନୟ କରିଛନ୍ତି । ନୈନା ମାତ୍ର ୧୨ ବର୍ଷ ବୟସରେ ଓ ଟିଭିରେ ପ୍ରସାରିତ ପ୍ରଥମ ସ୍ୱରରେ ଜଣେ ଉପସ୍ଥାପିକା ଭାବରେ କାର୍ଯ୍ୟ ଆରମ୍ଭ କରିଥିଲେ । ପରେ ପରେ ୨୦୦୨ରେ ସେ ଡିଡି ଓଡ଼ିଆରେ ପ୍ରସାରିତ ଧାରାବାହିକ ଦୁହିତାରେ ଅଭିନୟ ଆରମ୍ଭ କରିଥିଲେ । ନୈନା ୨୦୦୨ ମସିହାରେ ମା ମଙ୍ଗଳା ଚଳଚ୍ଚିତ୍ର ଜରିଆରେ ପ୍ରଥମ କରି ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଶାଶୁଘର ଚାଲିଯିବି, ପୂଜା ପାଇଁ ଫୁଲଟିଏ ଭଳି ସଫଳ ଓଡ଼ିଆ ଚଳଚ୍ଚିତ୍ରରେ ମଧ୍ୟ ସେ ଅଭିନୟ କରିଥିଲେ । ଚଳଚ୍ଚିତ୍ର ଏବଂ ଧାରାବାହିକ ସ‌ହ ସେ କିଛି ମଞ୍ଚରେ ମଧ୍ୟ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଏହା ସ‌ହ ସେ ଏମିତି ରଙ୍ଗ ଦେ ଲୋ ଫୁଲ, ଡେଉଁଚି ମୋ ବାଆଁ ଆଖି ଭଳି ଓଡ଼ିଆ ଅଲବମ୍‌ରେ ମଧ୍ୟ ଅଭିନୟ କରିଛନ୍ତି । 

ପ୍ରାରମ୍ଭିକ ଜୀବନ ଏବଂ ଶିକ୍ଷା
ନୈନା ଉତ୍କଳ ସଙ୍ଗୀତ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ସେ ସେଠାରେ ଓଡ଼ିଶୀ ରାଗରେ ଶିକ୍ଷା ଗ୍ରହଣ କରୁଥିଲେ । ଏହା ପରେ ସେ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ହାସଲ କରିଥିଲେ । ଏହା ପରେ ସେ ରିଜିଓନାଲ କଲେଜ ଓଫ ମ୍ୟାନେଜମେଣ୍ଟରେ ସେ ବାଣିଜ୍ୟରେ ସ୍ନାତକୋତ୍ତର ଶିକ୍ଷା ଗ୍ରହଣ କରିଥିଲେ । 

ଅଭିନୟ ଜୀବନ
ନୈନା ୧୨ ବର୍ଷ ବୟସରେ ଓ ଟିଭିରେ ପ୍ରସାରିତ ସଙ୍ଗୀତ ଭିତ୍ତିକ କାର୍ଯ୍ୟକ୍ରମରେ ଜଣେ ଉପସ୍ଥାପିକା ଭାବେ କାର୍ଯ୍ୟ ଆରମ୍ଭ କରିଥିଲେ । ଏହା ପରେ ସେ ଦୂରଦର୍ଶନରେ ଦୁହିତା, ସୁନା କଳସ ଭଳି କିଛି ଧାରାବାହିକରେ ମୁଖ୍ୟ ନାୟିକା ଅଥବା ସ‌ହକାରୀ କଳାକାର ଭାବରେ ଅଭିନୟ କରିଥିଲେ । ଏଥି ସ‌ହ ସେ ଓଡ଼ିଆ ଅଲବମ୍‌ରେ ମଧ୍ୟ ଅଭିନୟ କରିଥିଲେ । ୨୦୦୨ ମସିହାରେ ନୈନା ଓଡ଼ିଆ ଚଳଚ୍ଚିତ୍ର ମା ମଙ୍ଗଳାରେ ଅଭିନୟ କରିଥିଲେ । ଏହା ପରେ ପରେ ସେ ଶାଶୁଘର ଚାଲିଯିବି, ପୂଜା ପାଇଁ ଫୁଲଟିଏ, ମୁନ୍ନା- ଏ ଲଭ୍ ଷ୍ଟୋରୀ, ବାହୁଡ଼ିବେ ମୋ ଜଗାବଳିଆ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ । ସେ କିଛି ମଞ୍ଚରେ ମଧ୍ୟ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି । ନୈନା ଓଡ଼ିଆ କଥାଚିତ୍ର ସ‌ହ ବଙ୍ଗଳା, ତେଲୁଗୁ ଏବଂ ଛତିଶଗଡ଼ି ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ବିବାହ ପରେ ସେ କିଛିବର୍ଷ ପାଇଁ ଅଭିନୟ ଦୁନିଆରୁ ଦୂରେଇ ଯାଇଥିଲେ, ଏବଂ ଜୀ ସାର୍ଥକରେ ପ୍ରସାରିତ କାର୍ଯ୍ୟକ୍ରମ ଗୃହଲକ୍ଷ୍ମୀରେ ମେଣ୍ଟର ଭାବରେ କାର୍ଯ୍ୟ କରିଥିଲେ । ୨୦୨୨ ମସିହାରେ ସେ ଷ୍ଟାର୍ କିରଣର ଏକ ଧାରାବାହିକ ଶାନ୍ତିରେ ମୁଖ୍ୟ ନାୟିକା ଭୂମିକାରେ କାର୍ଯ୍ୟ କରିଥିଲେ ।

 ଅଭିନୀତ କଥାଚିତ୍ର 
 ବର୍ଷ  ଚଳଚ୍ଚିତ୍ର  ମନ୍ତବ୍ୟ ୨୦୦୨  ମା ମଙ୍ଗଳା  ଚଳଚ୍ଚିତ୍ରରେ ପ୍ରଥମ ଅଭିନୟ ଆରମ୍ଭ ୨୦୦୩  ବାହୁଡ଼ିବେ ମୋ ଜଗାବଳିଆ  ୨୦୦୫  ମୋ ମନ ଖାଲି ତୋରି ପାଇଁ  ଅତିଥି କଳାକାର ୨୦୦୬  ଶାଶୁଘର ଚାଲିଯିବି   ୨୦୦୭  ପୂଜା ପାଇଁ ଫୁଲଟିଏ  ୨୦୦୮  ମୁନ୍ନା- ଏ ଲଭ୍ ଷ୍ଟୋରୀ  ୨୦୦୯  ଆ ଜ‌ହ୍ନରେ ଲେଖିବା ନାଆଁ  ଅତିଥି କଳାକାର ୨୦୦୯  ଜନସନ୍ ବାଏ ଡୋଲୁ  ତେଲୁଗୁ କଥାଚିତ୍ର  ୨୦୧୦  ଶମ୍ଭୁ ଶିବ ଶମ୍ଭୁ  ତେଲୁଗୁ କଥାଚିତ୍ର ୨୦୧୬  ତୁମକୁ ଦେଖିଲା ପରେ  

 ଅଭିନୀତ ଧାରାବାହିକ 
+ଧାରାବାହିକଚେନାଲ୍ଭୂମିକାମନ୍ତବ୍ୟଦୁହିତାଡିଡି ଓଡ଼ିଆପ୍ରଥମ ଓଡ଼ିଆ ଧାରାବାହିକସୁନା କଳସଡିଡି ଓଡ଼ିଆତୁଳସୀଇ ଟିଭି ଓଡ଼ିଆନୀଳିମାଶାନ୍ତିଷ୍ଟାର କିରଣଶାନ୍ତି

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଓଡ଼ିଶାର ଅଭିନେତ୍ରୀ